Ivan Bella

Brigádny generál vo výslužbe Ing. Ivan Bella (* 21. máj 1964, Dolná Lehota) je bývalý slovenský stíhací pilot a prvý občan Slovenskej republiky, ktorý vyletel do kozmického priestoru. Do vesmíru letel v roku 1999 ako 385. človek zo Zeme.

Život 
Pochádza z Dolnej Lehoty pri Brezne. V rokoch 19791983 študoval na Vojenskom gymnáziu v Banskej Bystrici. V štúdiu pokračoval na Vysokej vojenskej leteckej škole SNP v Košiciach (19831987). V roku 1983 sa stal pilotom, neskôr pilotom taktických stíhacích lietadiel. Od roku 1993 slúžil na 33. leteckej základni stíhacích a bombardovacích lietadiel v Kuchyni. Lietal na strojoch MiG-21 a Su-22. Dňa 23. marca 1998 odišiel do Hviezdneho mestečka pri Moskve, kde sa začal pripravovať na kozmický let. V auguste 1998 ho vybrali za člena hlavnej rusko-francúzsko-slovenskej posádky 27. expedície na kozmickej stanici Mir, ktorá odštartovala 20. februára 1999.

Od júna 2004 pôsobil ako vojenský pridelenec na veľvyslanectve SR v Moskve. Od roku 2013 pôsobil ako vojenský pridelenec na veľvyslanectve SR v Kyjeve. V roku 2021 pôsobil v leteckom a námornom vyšetrovacom útvare Ministerstva dopravy SR.

Let do vesmíru 
 kozmonaut-výskumník na lodi Sojuz TM-29, 20. február 1999 – 28. február 1999, posádka pri štarte: Viktor Afanasiev, Jean-Pierre Haigneré, Ivan Bella, posádka pri pristátí: Ivan Bella, Gennadij Padalka

Ocenenia 
 V roku 1999 mu prezident Rudolf Schuster prepožičal štátne vyznamenanie, vojenský Rad Ľudovíta Štúra I. triedy
 V roku 2001 bola na jeho počesť pomenovaná planétka (22901) Ivanbella

Od roku 2012 je oficiálnym patrónom Parku tmavej oblohy Poloniny. Dňa 19. októbra 2021 ho prezidentka Zuzana Čaputová vymenovala do hodnosti brigádny generál.

Referencie

Pozri aj 
 Sojuz TM-29
 27. základná expedícia na stanici Mir
 Zoznam posádok stanice Mir

Iné projekty

Externé odkazy 
 Ivan Bella na stránkach spacefacts.de 

Slovenskí kozmonauti
Slovenskí letci
Slovenskí generáli
Slovenskí vojenskí diplomati
Držitelia Radu Ľudovíta Štúra I. triedy – vojenského
Osobnosti z Dolnej Lehoty
Osobnosti na slovenských poštových známkach